Interaktív mesejáték a VIDÁM SZÜLŐK TÁRSASÁGA részére ☺

**Szereplők:**

**-Mikulás**

**-3 Krampusz: - Virgács,**

 **- Violin,**

 **- Marcipán**

**- 4 Manó: -Csiki (Fürge Kéz),**

 **- Csupaszív,**

 **-Morci ( Morgós Nózi),**

 **-Memória**

*(A függöny behúzva, csilingelés hallatszik, majd kilép a Mikulás a függöny mögül.)*

**MIKULÁS:**- **Szervusztok gyerekek! Úgy örülök, hogy ismét itt lehetek nálatok! A rénszarvas agancsát, milyen gyorsan elszaladt ez az esztendő is, és ti megint hatalmasat nőttetek!**

**Elárulok nektek két nagy titkot!**

**Az első titok, hogy nagyon-de nagyon szeretek Egyházasharasztiba jönni! Olyan jó itt lenni veletek! Szépek vagytok, okosak, vidámak!**

*Miközben Mikulás beszél, a 4 krampusz a függöny mögül próbál leskelődni, kicsit kidugják a fejüket, lábukat, kezüket. Türelmetlenek, mert már osztanák a csomagokat. Helyeselnek, amikor Télapó a gyerekeket dicséri, és mutogatják, hogy ők is szeretik a gyerkőcöket.*

**MIKULÁS:** (*Hátraszól a krampuszoknak****)* Ejnye krampuszkáim, legyetek még egy kicsit türelemmel!**

**KRAMPUSZOK:** Jó, de mikor oszthatjuk végre a csomagokat?

**MIKULÁS: Hamarosan, csak még beszélgetek egy kicsit a gyerekekkel, olyan ritkán találkozunk egymással.**

**KRAMPUSZOK:** Rendben várunk, de hadd menjünk melléd megígérjük, csöndben leszünk!

**MIKULÁS: Nem bánom, de ne rosszalkodjatok!** (*Rázzák a fejüket, hogy á, neem)*

**MIKULÁS:** *(visszamennek középre*) **Azon gondolkodom, hogy soha sem mutattalak be titeket a gyerekeknek! Gyerekek tudjátok, hogy hívják a krampuszkáimat?**

1. **Ő Itt Virgács** *(előrelép),* **őt a szigorú tekintetével akkor szoktam bevetni, ha kicsit rosszcsont gyerekhez megyünk**.
2. **b**.) **Ő Violin** *(előrelép)* **csodálatos csilingelő hangja van**( *lá-lázik egy kicsit* )
3. **Ez a rosszcsont aki mindig bolondozik, ő Marcipán.**

**VIOLIN:** Télapó az előbb „véletlenül” meghallottuk, hogy két titkot emlegettél a gyerekeknek. Az egyiket már elárultad, de mi a másik?

**MIKULÁS:** **Ó igen, a másik titok, háát… az egy kulisszatitok.**

**VIRGÁCS:** Húú, mégis milyen kulisszatitokról beszélsz?

**MIKULÁS:** **Szeretném a Haraszti gyerekeknek megmutatni, hogyan készítik a mikuláscsomagokat, a szorgos manó kezek!**

**VIRGÁCS:** Micsoda??!!! Mégis, hogy képzeled ezt? Ez szigorúan titkos dolog! Még soha senkit nem engedtünk be az otthonunkba, sem a manógyárba!

**MIKULÁS: Nyugalom Virgács! Nem szeretném őket elvinni az otthonunkba, csak egy kis varázslattal mutatnám meg nekik a manókat!**

**MARCIPÁN:**  Szerintem ez tök király! Akkor induljunk is, abrakadabra**!**

**VIRGÁCS:** Ácsi, ácsi, ácsi! Én ezzel nem értek egyet! Legalább tegyük próbára ezt a gyerek sereget! Azt mondod Mikulás, hogy nagyon okosak a haraszti csemeték?

**MIKULÁS:** **Igen azt!**

**VIRGÁCS:** Akkor hát engedd meg kérlek, hogy mindannyian feltegyünk nekik egy-egy kérdést! Ha jól válaszolnak, akkor irány a manógyár!

**VIOLIN:** Ez az ötlet nekem is tetszik, és már tudom is, hogy mit fogok kérdezni!

**MARCIPÁN**  Jaj de jó móka lesz!

**MIKULÁS:** **Nem bánom! Biztos vagyok benne, hogy jó válaszokat fogtok kapni. Akkor kezdd te, Virgács!**

**ÓVÓNŐKKEL ELŐTTE MEGBESZÉLNI!!!**

**VIRGÁCS:** Az én kérdésem nagyon egyszerű: Hol lakik a Mikulás? (*A helyes válasz: Finnország, Lappföld és nem az Északi sark. Remélhetőleg érkezik majd jó válasz)*

**VIRGÁCS:** A mindenit, tényleg tudják! Amiért ilyen ügyesek voltatok még a hely nevét is elárulom nektek Finnországon belül: Napapüri. Mondjuk együtt : Jó hangosan, hogy mindenki hallja: NAPAPÜRI Hát ez szuper volt!

**VIOLIN:** (lelkesen) Most hadd következzek én Mikulás! (*Mikulás bólint).* Azt szeretném, hogy énekeljetek el nekem egy Télapóról szóló dalt(*Ha nem indul be az éneklés magától, nyugodtan segíthet Violin)…..Ó de* Csodálatos volt, köszönöm szépen!

**MIKULÁS**: **Most te jössz Marcipán!**

**OVÓNŐKKEL EZT MEGBESZÉLNI!!!I**

**MARCIPÁN*:*** *Gondolkodnik kicsit…:* Hogyan nevezik a Mikulást más országokban, idegen nyelven? *(angolul: Santa Claus, oroszul: Gyed Maroz, finnül: Joulu Pukki, németül: Nicolaus).*

**MARCIPÁN** Szuper! *Ugrál örömében* ! Nekem egyébként az olasz elnevezés a kedvencem, ők azt mondják, hogy Babbo Natale. most mondjuk együtt olaszul a MIKULÁS NEVÉT: Babbo Natale

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **KRAMPUSZOK**

**MIKULÁS:** **Hát nem megmondtam!? Okosak, ügyesek és még a hangjuk is szép!** *(Gyerekekhez fordul)* **Most hunyjátok le a szemeteket.Mikor szólok nyissátok ki, és megjelenik előttetek a manógyár!** *(Szétmegy a függöny. Az asztal mögött /4 / Csiki, Csupaszív, Morci készítik a csomagokat, az asztal előtt pedig Memória teszi a dolgát)*

**MIKULÁS: Hát ők azok, az én ügyes kezű, szorgos manóim. Bemutatom őket is nektek! (** mindig az a manó mozog, dolgozik, akit bemutatnak, a többiek addig mozdulatlanok).**Vagy tudjátok mit, krampuszaim? Úgyis mindig összeszidtok, hogy mennyit beszélek. Mutassátok be, ti a manókat a gyerekeknek! Violin, kezdd el te, kérlek!**

**VIOLIN:** Rendben. Az asztal balszélén álló, rendkívül gyors kezű manó: Csiki. Csiki csak akkor szólal meg, ha muszáj, viszont a keze mindig jár. Képzeljétek, ő rakja bele az összes ajándékot a csomagokba. A beceneve pedig azért Csiki, mert aki rosszkedvű, azt ő szokta megcsiklandozni.

**VIRGÁCS:** Csiki mellett Csupaszív manót láthatjátok. Ő a legkedvesebb, legmelegszívűbb manó, akit csak ismerek. Amint látjátok, ő köt masnit a csomagokra, és mindegyiket szeretettel megöleli. Ezt a szeretetet érzi minden gyerek, amikor kap egy mikuláscsomagot.

**MARCIPÁN:** Csupaszív mellett pedig Morci manó áll. minden nap talál valami morogni, dúlni-fúlni, mérgelődni valót. Viszont van egy különleges képessége, igen kifinomult a szaglása, ezért ő ellenőrzi az összes mikuláscsomagot. Láthatjátok, csak megszagolja és már jelzi is Csikinek, ha valami probléma van a csomag béltartalmával, bocsánat, beltartalmával. ( elszégyeli magát mint a kuka)

**MORCI:** Ez rendben, rendben, rendben ... pfúúúúj, ebben a csomagban túlérett a mandarin. Csiki ezt cseréld ki, nem fogja kibírni az utat*! (Tovább szagolgatja a csomagokat)* Rendben, rendben, ahhhh, ebbe a csomagba ananászízű nyalókát raktál a zöldalma ízű helyett, ezt is ki kell cserélni. Rendben, rendben, rendben .... ohhh, itt Petinek tejcsoki helyett étcsokit tettél be, ez is cserés.

**MARCIPÁN** A negyedik manó pedig Memória. Ahogy a nevéből is sejthetitek, neki nagyon jó az emlékező képessége. Soha semmit sem felejt el.

 **MIKULÁS**: (*kiszól a gyerekekhez)* **No, látjátok, így dolgoznak az én kis manókáim. Leselkedjünk még egy kicsit?** *(remélhetőleg a gyerekek szeretnék még nézni a manókat)*

**CSUPASZÍV:** Figyelj csak Memória, nem lehetne mégis Peti csomagjába tejcsokit tenni? Sokkal finomabb, mint az étcsoki.

**MEMÓRIA:** Hát nem is tudom, ezt Mikulással kellene megbeszélni, de ő most nincs itt. Ti mire szavaztok? Csiki?

**CSIKI**:Tejcsoki.

**MEMÓRIA:** Morci?

**MORCI:** Hát persze, hogy a tejcsokira! A fene se szereti azt a keserű étcsokoládét! Gyerekek! Tegye fel a kezét aki a finom tejcsokira szavaz!

**MEMÓRIA:** Jó, rendben, majd mondom Télapónak, tejcsokit raktunk a csomagba.

**CSUPASZÍV:** Morcikám, miért van ma ennyire rosszkedved? Odamenjek, megölelgesselek?

**MORCI:** NEM-NEM! Még csak az hiányozna! Fogalmatok sincs, hogy miért vagyok ilyen haragos? –*többiek nem-mel bólogatnak* Hát ez nem igaz! Nektek még nincsen elegetek?

**MEMÓRIA:** Elegünk? Miből?

**MORCI:** Miből,miből?, éjjel-nappal csomagolunk, dolgozunk és Kik kapják az örömtől csillogó tekinteteket, a nagy öleléseket, a puszikat? A MI-KU-LÁS!

 **CSUPASZÍV:**. *Morci felé fordul:* A mi feladatunk , hogy csomagoljuk a gyerekek számára az ajándékokat. A krampuszok feladata pedig, hogy a Mikulás mellett állva, átadják ezeket az ajándékokat… Bár, most hogy mondod, egy gyerekölelés nekem is annyira jól esne. Csak egyszer, egyetlen egyszer!

**CSIKI:** Hát, egy puszinak azért én is örülnék.

**MORCI:** Cseréljünk a krampuszokkal! Megbeszéljük a Mikulással és kész! Tudjátok milyen jószívű az öreg!

**CSIKI:** A krampuszok nem tudnak csomagot összeállítani.

**MEMÓRIA:** Ez igaz! Gondolj csak bele Morci, milyen kavarodás lenne ebből!

**KRAMPUSZOK:** (*a háttérből*) Hát még abból mi lenne, ha ezek osztanák a csomagokat??

**CSUPASZÍV**: *(Csilingelés hallatszik)* Csitt! Maradjatok már csendben! Halljátok? Ez Télapó szánjának a hangja! De mit kereshet itt, hiszen most csomagot kellene osztania!

*mindenki gyorsan végzi a feladatát)*

*(Bejön Télapó és a három krampusz)*

**MEMÓRIA***: (zavartan kérdezi)* Mikulás, mit kerestek itt? Most nem csomagot kellene osztanotok?

**MIKULÁS:** **De igen. Viszont úgy éreztem, hogy azonnal vissza kell jönnöm hozzátok. Van valami baj manókáim?** *(a manók zavartan néznek egymásra, Morci lehajtja fejét)*

**MIKULÁS:** **Morci, légy oly kedves, mondd el, hogy mi a baj!**

**MORCI:** Öhmmm, semmi, nincsen problémám. Csak a szokásos mindennapi morgolódások.

**MIKULÁS: Most éppen Harasztiban kellene a krampuszokkal együtt lennem.** *(Memória közbevág)*

**MEMÓRIA:** Igen, csomagot készítettünk*,(* ***gyerekek keresztnevét olvassa…….*** *s*zámára

**MIKULÁS:** **Jó, jó, jó, tudom Memória, az összes gyerek nevét fel tudod sorolni**, **Látom Morci még mindig mérges vagy. Kérlek, hogy mi a baj!**

**MORCI:** Hát, ha már így lebuktam, legyen: Az a baj, hogy hosszú, hosszú évek óta szeretettel készítjük a csomagokat, de még sohasem láttunk egy gyereket sem. Nem láttuk, hogy hogyan örülnek a mikuláscsomagnak, hogyan mosolyognak, nevetnek. Egyszer az életben szeretnénk mi is átélni ezt!

**VIRGÁCS:** Még mit nem, Mindenki azt csinálja, amihez a legjobban ért.

**MIKULÁS: Virgács, nyugalom! Van is egy ötletem. Mi lenne ha rendeznénk egy játékos versenyt. Krampuszok a manók ellen. És mikor a hócsatának vége együtt kiosztjuk a gyerekeknek a szaloncukrokat.**

*(A manók nagyon örülnek, "juhéééé, hurrráááá", ugrálnak örömükben, a krampuszok viszont húzzák a szájuk szélét.)*

**MIKULÁS:** **De mit sem ér a versenyzés szurkolók nélkül. Kedves gyerekek! Szurkolnátok a manócskáknak és a krampuszoknak jó hangosan?**

*(A manók hatalmas örömujjongásban törnek ki: "Jaj de jó, nagyon szépen köszönjük Mikulás!")*

**MEMÓRIA:** Juj de jó, hát ti vagytok a haraszti gyerekek? Remélem, nekünk fogtok szurkolni és akkor én is átadhatok nektek néhány csomagot!

**CSUPASZÍV:** Jaj de gyönyörűek vagytok, sokkal szebbek, mint amilyennek elképzeltem. Az a szőke kislány ott, nézd csak Csiki, és azt a kisfiút, "Szia' *(integet ki a nézőtér felé)-integetnek 1-1 gyerekre nézve( szia…)*

**CSIKI:** Muszáj lesz megnyernünk ezt a versenyt!

**MORCI:** Én pedig azzal a fiatal legénnyel *(rámutat egy fiúra*) szeretnék majd kezet fogni, mikor átadom a csomagot.

**VIRGÁCS:** Hohohóóó, nagyon biztosak vagytok magatokban, pedig még el sem kezdődött a verseny.

**MORCI:** Várjuk ki a végét! Majd meglátjuk, hogy ki nevet a végén!

**MIKULÁS:** **A szócsatának vége, kezdődjön a hócsata, kezdődjön a szurkolás!**

 *(Nagy az örömujjongás a manók részéről.)-ZENE*

**CSUPASZÍV**: Akkor ez most azt jelenti, hogy mi is oszthatunk csomagokat a gyerekeknek?

**MIKULÁS:** **Igen, ez azt jelenti.** **Kérlek krampuszkáim, hozzák be a puttonyt, hogy a gyerekek, végre megkaphassák a finom édességet.**

*(A manók már leskelődnek le a színpadról, hogy ki melyik gyereknek adja majd a csomagját. Behozzák a krampuszok a csomagokat.)*

**MIKULÁS: Kedves gyerekek szeretném megköszönni, hogy** **türelmesen meghallgattatok minket*!* Legyetek szívesek engedjétek meg Csupaszívnek, hogy megölelgessen benneteket, Morcival pedig rázzatok kezet!** *(Esetleg itt lehetne a meghajlás*)

*(Lemennek a színpadról, csomagosztás)*

**VÉGE** (végre☺)